open-index/open-wikipedia-markdown huggingface dataset:
St. Jacek kirke i Warszawa

**St. Jacek kirke** (polsk *Kościół św. Jacka*) er en kirke ved Freta-gaten i Nybyen i Warszawa. Den utgjør en del av et dominikansk klosterkompleks. 

I kirken finnes blant annet Kotowski-kapellet fra 1691–1694, tegnet av Tylman van Gameren og utformet av Józef Szymon Bellotti.

## Historie
Kirken ble bygd i årene 1603–1639 i barokkstil av dominikanerordenen, sannsynligvis etter tegninger av Giovanni Trevano. Under Warszawaoppstanden under andre verdenskrig ble kirken og klosteret brukt av de polske styrkene som feltsykehus. Kirken ble jevnet med jorden av tyskerne i 1944, og senere gjenoppbygd i årene 1947–1959 under ledelse av Halina Smólska.
Allehelgenskirken i Warszawa

**Allehelgenskirken** (polsk *Kościół Wszystkich Świętych*) er en kirke ved Grzybowski-plassen i Warszawa.

## Historie
Byggingen av kirken startet i 1861 etter tegninger av Enrico Marconi, inspirert av St. Justina kirke i Padova. Kirken ble innviet den 31. oktober 1883 av erkebiskop Wincenty Popiel, men var fremdeles ikke ferdigbygd – først i 1892 begynte byggingen av tårnene. 

Under den tyske invasjonen av Polen i 1939 ble kirken ubetydelig skadet. Under okkupasjonen var den en av tre kirker som befant seg i den jødiske gettoen, og ble brukt av kristne jøder. Pastor Marceli Godlewski engasjerte seg i å skjule jøder under krigen, og en av personene som ble hjulpet var blant annet Ludwik Hirszfeld. I 1942 kom kirken på den andre siden av gettomurene, og ble betydelig ødelagt under Warszawaoppstanden.

Etter krigen ble kirken gjenoppbygd, men av ideologiske grunner ble den omgitt av høye bygninger for å ikke dominere i bydelen.
Dælin (Kraby-Dælin)

**Dælin (Kraby-Dælin)** er en matrikkelgard i Nordlia i Østre Toten (gnr. 137). Garden har om lag 230 mål dyrka jord og 250 mål skau. Eiendommen ligger inntil Askjumgutua.

Navnet *Kraby-Dælin* viser at garden har ligget under storgarden Kraby i *Hoffgrenda*. Forleddet skiller eiendommen fra Båkinn-Dælin, som ligger ca. 2 kilometer lenger øst.

Den eldste bygningen på Dælin er hovedbygningen, der salen er dekorert av Peder Balke. Stabburet er flytta til Wilhelm Halléns "folkemuseum" på Anekstad.

*Dælinøgarden* var husmannsplass under Kraby-Dælin. Småbruket *Linnerud* (ved Raufosslinna) ble fradelt i 1890. Dette kan være et nytt navn på husmannsplassen *Dælinstuggua*. På 1970-tallet ble det solgt fra en del tomter på det gamle beitet langs Askjumgutua.
Den helligste Frelsers kirke i Warszawa

**Den helligste Frelsers kirke** (polsk *Kościół Najświętszego Zbawiciela*) er en kirke og hovedsetet til Den helligste frelsers sogn ved Frelserplassen i sentrum av Warszawa. 

Kirken er en treskipet basilika med transept og kuppel i polsk renessanse og barokk. Den karakteristiske hovedfasaden har form som søyleportikus med to tårn, dekorert med skulpturer av St. Peter og St. Paul av Feliks Giecewicz. 

## Historie
Rundt 1880 ble Frelserplassen bebygd med de første mursteinshusene, og rundt 1900 bestemte man seg for å bygge en kirke ved plassen for de nye innbyggerne. Kirken ble bygd i årene 1901&ndash;1927 etter tegninger av Józef Pius Dziekoński, Ludwik Panczakiewicz og Władysław Żychlewicz, og ble innvidd av erkebiskop Stanisław Gall.
Kirkeindret ble utformet av arkitekten Stefan Szyller og skulptøren Pius Weloński.

Kirken ble bombet i 1939 og sprengt i luften i 1944 etter Warszawaoppstandens fall, da tyskerne satte i gang med å jevne hele byen med jorden. Kirken ble gjenoppbygd i årene 1945&ndash;1955. 

## Referanser
Homologasjon

**Homologasjon** (fransk, fra gresk *homologeo* (ὁμολογέω) i betydningen «å bli enige om») er i den franske jurisprudensen en privatrettslig akts stadfesting fra en myndighets side, f.eks. en domstol eller et offentlig organ.

Mange juridiske og kommersielle disposisjoner er avhengige av en slik stadfesting for å kunne erklæres gyldige. For eksempel adopsjon (Code civile, artikkel 354), enkelte disposisjoner av formyndere (artikkel 467) med flere.

## Sport

Innen motorsport er det homologasjon, at alle kjøretøy må være typegodkjent av myndighetene (f.eks. Statens Veivesen i Norge). Dette gjør at når en bilprodusent ønsker å spesiallage en bil for racing, så selges det også et lite antall for vanlig bruk på vei, slik at de kan typegodkjennes.

## Referanser
Laelia coenosa

**''Laelia coenosa'' ** er en sommerfugl i gruppen børstespinnere (Lymantriidae). Denne arten, der hannen er lysbrun og hunnen hvit, har larver på storak (*Cladium mariscus*), takrør (*Phragmites australis*) og andre storvoksne sump-gress og -halvgress. Den har ikke bestander i Norden, men innfløyne eksemplarer er blitt funnet noen ganger i Danmark og én gang i Sverige.

## Utseende
En middelsstor (vingespenn 30 – 44 mm) spinner. Hunnen er helt hvit, hannen har lysbrune forvinger. Hodet er forholdsvis stort, labialpalpene forholdsvis lange (sammenlignet med andre børstespinnere) og fremoverrettet. Antennene er fjærformede og omtrent halvparten så lange som forvingene hos hannen, kamformede og ganske korte hos hunnen. Brystet er relativt tynt kledt med lange, delvis oppstående, lyse hår. Forvingene er avrundet trekantede, hos hunnen rent hvite, hos hannen lysbrune med en blek stripe i midten. Bakvingene er hvite hos begge kjønn. Larven er brungul med svarte lengdestriper, kledt med gule hår, med to bunter av lange, svarte hår i forenden og en slik bunt i bakenden. Den har dessuten fire "barberkoster" av gule hår på ryggen av de fremre kroppsleddene.

## Levevis
Denne arten er knyttet til fuktige steder med storvoksne gress, som storak og takrør. I Mellom-Europa har den en årlig generasjon, som flyr om natten i juli – august. Noen ganger har den masseforekomster, og noen eksemplarer kan dukke opp langt utenfor artens normale utbredelsesområde, selv om den stort sett ikke har noen utpreget vandretendens. Larvene klekkes om høsten og spiser noe da til de overvintrer som unge larver.

## Utbredelse
Arten finnes fra Nord-Afrika, gjennom Sør- og Mellom-Europa videre østover gjennom Russland til Øst-Sibir og Japan. De nordligste bestandene finnes ved den tyske Østersjøkysten.
Den er funnet noen få ganger i Danmark og én (1987) gang i Skåne, men ingenting tyder på at den har bestander her.

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/laelia_coenosa.html
## Eksterne lenker
*
Mandsju

**Mandsju** kan bety:  
  
* Mandsjuisk, et utrydningstruet tungusisk språk som snakkes i Kina. 
* Mandsjuer, et tungusisk folkgruppe i Mandsjuria i nåværende nordøstre Kina.
Nürnberg rådhus

**Nürnberg rådhus** ble bygd i perioden 1332 til 1340 i den tyske byen Nürnberg og var den største sekulære bygningen «nord for alpene».

Fra 1616 til 1622 ble bygningen utvidet av Jacob Wolff.

I 1649 ble avslutningen av tredveårskrigen feiret i denne bygningen med en fredsbankett.  

Under det tredje riket ble rådhuset brukt til mottakelser i forbindelse med rikspartidagene.

Hele bygningen ble ødelagt av bomber i 1945, men ble rekonstruert i perioden fra 1956 til 1962.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
*
Psykiatrien i Vestfold

**Psykiatrien i Vestfold HF** (PIV) var et norsk helseforetak som organiserte psykiatri-ressurser innen sykehuspsykiatri i Vestfold.

Fra 1. januar 2012 ble PIV en del av Sykehuset i Vestfold HF. PIV ble skilt ut fra Sykehuset i Vestfold HF i 2000, og organiserte følgende avdelinger:
* Nordre Vestfold DPS (tidligere Linde og Grefsrud) – lokalisert i Tønsberg og Holmestrand.
* Søndre Vestfold DPS (tidligere Furubakken og Preståsen) – lokalisert i Larvik og Sandefjord.
* Psykiatrisk Fylkesavdeling, med akuttenheter, langtidspsykiatri, spesialpoliklinikker for ADHD-utredning, ECT-behandling og utredning av unge med psykoselidelser.
* Barne- og ungdomspsykiatrisk avdeling (BUPA)
* Vestfoldklinikken
* Glenne senter for autismelidelser

Øverste sjef for Psykiatrien i Vestfold var administrerende direktør Finn Hall. 

## Referanser


## Eksterne lenker
* Psykiatrien i Vestfold
Prakthalvspinner

**Prakthalvspinner** (*Habrosyne pyritoides*) er en sommerfugl som tilhører familien halvspinnere (Drepanidae). Denne vakre arten er funnet vest til Aust-Agder i Norge.

## Utseende
En middelsstor (vingespenn 37 – 42 mm), ganske kraftig spinner som av utseende minner om et nattfly (Noctuidae). Vingemønsteret gjør denne arten umiskjennelig. Kroppen er kort og tykk, brun, antennene trådformede. Forvingen er trekantet med markert forhjørne. Grunnfargen er gulaktig grå. Fremkanten, er tverrstripe langs ytterkanten og en skråstripe midt i vingen er hvite, disse danner til sammen en trekant. Området innenfor trekanten er rødlig brunt med en intrikat mønster av linjer og flekker. Larven er rødbrun med to eller fire kremhvite flekker.

Habrosyne pirytoides 1.jpg| 
Habrosyne pyritoides MHNT.CUT.2012.0.356.Crest-Voland.jpg| 


## Levevis
Denne arten forekommer i løvskog, hager og parker, der larvene lever på bringebær (*Rubus idaeus*) og bjørnebær (*Rubi fruticosi*). De voksne sommerfuglene flyr om natten i juni – august og kommer gjerne til lys eller til sukkeråte.

## Utbredelse
Arten finnes i Europa, og videre østover like til Korea og Japan. I Norge ble den først funnet ved Halden i 1991. De er senere funnet noen ganger vestover til Aust-Agder, og kan synes å være i ferd med å etablere seg på kysten av Østlandet.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/habrosyne_pyritoides.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/pyritoides.html
## Eksterne lenker
*
Asuncion (Davao del Norte)

** Asuncion** er en kommune i provinsen Davao del Norte på Filippinene. Under folketellingen i 2000 kom man til et befolkningstall på 60&nbsp;383 i 11&nbsp;975 husstander.

## Barangayer
*Asuncion er inndelt i 20 barangayer per 30. september 2019.

## Referanser




## Eksterne lenker
* 2000 Philippine Census Information
St. Frans kirke i Warszawa

**St. Frans kirke** (polsk *Kościół św. Franciszka*) er en barokkirke ved Zakromczyska-gaten i Nybyen i sentrum av Warszawa, og utgjør en del av et postfransiskansk klosterkompleks fra 1727. St. Vitalis’ relikvier, som ble gitt til kirken av pave Benedikt XIV, ligger bevart i en glasskiste i et av kapellene.

Kirkens interiør ble utformet av fremtredende kunstnere i Warszawa mot slutten av det 17. og 18. århundre – skulptørene Andreas Schluter og Bartłomiej Bernatowicy, samt maleren Claude Callot. I kirken finnes også 1600- og 1700-tallsmalerier av Michael Willmann og Matthias Kargen.

## Historie

Sammenlignet med andre polske byer kom fransiskanerne forholdsvis sent til Warszawa, først i 1646, etter initiativ av Vladislav IVs hoffskapellan. Samme år bygde fransiskanerne en liten trekirke, som imidlertid ble brent ned under den svenske invasjonen av Polen på 1650-tallet. Under gjenoppbygningen i årene 1662–1663 ble den gamle trekirken erstattet av en ny murbygning, som er bevart frem til i dag.

I årene 1679–1691 ble koret, sakristiet og et kapell bygd etter tegninger av Jan Chrzciciel Ceroni. Tegningene til Ceroni ble senere noe modifisert av Karol Bay, og Józef Fontana og hans sønn Jakub fikk ansvaret for ombyggingen. I årene 1746–1749 ble Treenighetens kapell bygd etter tegninger av Antonio Solari, og i 1788 bygget Giuseppe Boretti om fasaden.

Fra begynnelsen av det 19. århundre huset klosterkomplekset blant annet et fengsel, et barnehjem og et teologisk akademi. Da klosteret ble nedlagt etter Januaroppstanden i 1864, ble kirken omgjort til garnisonskirke. 

Kirken ble delvis ødelagt av tyskerne i 1944, og renovert i årene 1945–1948 under ledelse av arkitekten Stanisław Marzyński.
St. Kasimir kirke i Warszawa

**St. Kasimir kirke** (polsk *Kościół św. Kazimierza*) er en kirke ved Nybytorget i Nybyen i Warszawa. 

## Historie
Kirken var opprinnelig residensen til Adam Kotowski, stolniken av Wyszogród. I 1688 ble residensen kjøpt av dronning Maria Kazimiera Sobieska, og omformet til en kirke og et kloster for de benediktinske søstrene hun hadde brakt til Polen. Både kirken og klosteret ble tegnet av den nederlandske arkitekten Tylman van Gameren i palladiansk stil. I 1692 ble kirken dekket til med en kuppel og tatt i bruk av de troende. Alteret ble utformet etter de noe forandrede tegningene til Tylman, og innviet i 1715.

I 1740 ble et barokkloster bygd ved kirken, finansiert av Radziwiłł-familien og tegnet av den italienske arkitekten Antonio Solari. 

I 1794 begynte nedgangstidene for kirken etter Polens delinger. Klosteret mistet mesteparten av sine eiendeler, og taktildekningen til kirken ble rekvirert. Kirken ble betydelig skadd etter et lynnedslag i 1855. Oppusningen begynte i 1873. I årene 1882&ndash;1884 ble kirken dekt med stukkatur og kuppelen ble renovert under ledelse av Władysław Kosmowski. 

Under andre verdenskrig ble kirken i likhet med den nærliggende St. Jacek kirke brukt som sykehus og bombet av de tyske styrkene. Den 31. august 1944 ble fire prester, 36 nonner og over ett tusen sivile som skjulte seg i kirkekryptene drept av tyskerne. Både kirken og klosteret ble jevnet med jorden. Etter krigen ble kun kirken gjenoppbygd, i årene 1947&ndash;1953.
Øyehalvspinner

**Øyehalvspinner** (*Tethea ocularis*) er en sommerfugl som tilhører familien halvspinnere (Drepanidae). I Norge finnes den vestover til Vest-Agder.

## Utseende
En middelsstor (vingespenn 34 – 40 mm), ganske kraftig spinner som kan minne om et nattfly (Noctuidae). Lett å kjenne på den hvite "80"-tegningen på forvingen. Kroppen er kort og tykk, brunlig, antennene trådformede. Forvingen er forholdsvis smal, grålig brun, med to uregelmessige, svarte tverrlinjer rundt midten. Mellom disse er det en karakteristisk, hvit tegning som kan leses som "XO" eller "80" (venstre vinge). I vingespissen er det en kort, svart strek. Bakvingen er brunlig hvit. Larven er blek og delvis gjennomsiktig, sylindrisk med brungul hodekapsel.

## Levevis
Øyehalvspinneren finnes i skogbryn og løv- og blandingsskog med innslag av osp (*Populus tremula*), som er larvenes næringsplante. De voksne sommerfuglene flyr om natten i mai – juli. 

## Utbredelse
Arten finnes i Europa og videre østover til Korea. I Norge finnes den fåtallig og lokalt langs Oslofjorden og Sørlandskysten vest til Farsund.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tethea_ocularis.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/ocularis.html
## Eksterne lenker
*
Braulio E. Dujali

** Braulio E. Dujali** er en kommune i provinsen Davao del Norte på Filippinene. I folketellingen i 2000 kom man til 18&nbsp;050 innbyggere i 3&nbsp;397 husstander.

## Barangayer
* Cabay-Angan
* Dujali
* Magupising
* New Casay
* Tanglaw

## Referanser


## Eksterne lenker
* 
* 2000 Philippine Census Information
Ibrahim Ba

**Ibrahim «Ibou» Ba** (født 1973) er en fransk tidligere fotballspiller som sist spilte for AC Milan frem til 2008 da han la opp som fotballspiller.

## Referanser


## Eksterne lenker
*
Françoise Hardy

**Françoise Madeleine Hardy** (1944–2024) var en fransk sanger, gitarist, skuespiller og låtskriver. Hun debuterte musikalsk tidlig i 1960-årene på Disques Vogue og fikk suksess med sangen «Tous les garçons et les filles». Hun ble raskt en av Frankrikes mest populære popartister og en frontfigur i den såkalte yé-yé-bølgen som vokste frem i Frankrike i 1960-årene. Hun høstet anerkjennelse fra musikkritikere og musikkelskere for flere av hennes singler og album. Hardy anses som et popikon og et 1960-tallsikon hjemme i Frankrike. 

## Karriere
Hun spilte inn plater og sanger på flere språk, og ble beundret av musikere som Bob Dylan, Miles Davis og Mick Jagger. Med hjelp fra fotografen Jean-Marie Périer begynte Hardy også som modell og ble et moteikon. I 1963 representerte hun Monaco i Eurovision Song Contest og ble nummer fem. I 1965 fikk hun to singler på den britiske hitlisten: «Et même» og «All Over the World». 

Da yé-yé-æraen gikk mot slutten sent i 1960-årene, skiftet Hardy stil fra «søt og yndig popjente» til en mer moden og fasjonabel stil. Hun begynte et musikalsk samarbeid med låtskrivere som Patrick Modiano og Serge Gainsbourg. Med sistnevnte fikk hun også en hit med sangen «Comment te dire adieu» i 1968. Hun fikk også mye anerkjennelse og ros for albumet *La question* i 1971. Hardy var en anerkjent og populær person innen fransk musikk og kunst, og hun hadde status som fransk popikon. Hun fikk også høy status innen homokulturen, og ved flere anledninger uttalte hun at hennes «mest hengivne venner og tilhengere er homofile».  

## Diskografi

### Studioalbum

* 1962: *Tous les garçons et les filles* – utgitt i USA i 1965 under tittelen *The "Yeh-Yeh" Girl from Paris!*
* 1963: *Le premier bonheur du jour*
* 1963: *Françoise Hardy canta per voi in italiano*
* 1964: *Mon amie la rose*
* 1965: *In Deutschland*
* 1965: *L'Amitié*
* 1966: *Françoise Hardy Sings in English*
* 1966: *La maison où j'ai grandi*
* 1967: *Ma jeunesse fout le camp...*
* 1968: *En anglais*
* 1968: *Comment te dire adieu*
* 1969: *One-Nine-Seven-Zero*
* 1970: *Träume*
* 1970: *Soleil*
* 1971: *La question*
* 1971: *4th English Album*
* 1972: *Et si je m'en vais avant toi*
* 1973: *Message personnel* 
* 1974: *Entr'acte*
* 1977: *Star*
* 1978: *J'écoute de la musique saoûle*
* 1980: *Gin Tonic*
* 1981: *À suivre*
* 1982: *Quelqu'un qui s'en va*
* 1988: *Décalages*
* 1996: *Le danger*
* 2000: *Clair-obscur*
* 2004: *Tant de belles choses*
* 2006: *(Parenthèses...)*
* 2010: *La pluie sans parapluie*
* 2012: *L'Amour fou*
* 2018: *Personne d'autre*

### Samlealbum

* 1970: *Françoise*
* 1970: *Françoise in Italian*
* 1977: *Double Disque D'Or de Francoise Hardy*
* 2001: *Frag' den Abenwind*
* 2013: *Midnight Blues: Paris, London, 1968–72*

### Singler (utvalg)

## Fotnoter

## Referanser


## Eksterne lenker
* 
* 
* 
*
MS «Princess Maria»

**MS «Princess Maria»** er en bilferge eid av rederiet St. Peter Line. og som har trafikkert ruten Helsingfors (Finland) - St. Petersburg (Russland) siden 2010, hun het tidligere MS «Queen of Scandinavia» og var eid av det danske rederiet DFDS Seaways. MS «Princess Maria» sitt søsterfartøy heter MS «Stena Saga».

## Ferge
### Østersjøen
«Queen of Scandinavia» het før det ble kjøpt av DFDS, MS «Finlandia», og trafikkerte strekningen mellom Stockholm og Helsingfors.

### Nordsjøen og danskebåt
I 1990 ble skipet kjøpt av DFDS. Skipet ble satt inn på strekningen mellom Oslo og København. 26. juni 2001 hadde skipet sin siste tur mellom Oslo og København og ble erstattet av «Pearl of Scandinavia».

DFDS overførte skipet til ruten IJmuiden–Newcastle. I mai 2007 gikk skipet inn i rederiets rute fra Vestlandet til England, mellom Newcastle og Stavanger, Haugesund og Bergen. Rederiet besluttet å legge ned ruten mellom Vestlandet og England fra og med 1. september 2008 og skipet ble plassert i opplag i Korsør i Danmark, i vente på et eventuelt salg.

## Princess Maria
«Queen of Scandinavia» ble i 2010 solgt til St. Peter Line som satte skipet inn på en rute mellom Helsingfors og St. Petersburg og skipet ble omdøpt til «Princess Maria».

### Brann 2009
Om kvelden den 16. april 2009 oppstod det en brann i skipets maskinrom, noe som førte til en komplett evakuering av de vel 250 som var ombord. 
## Bildegalleri

Princess Maria.jpg
MS Princess Maria in Helsinki.jpg|MS «Princess Maria» i Helsingfors august 2011


## Referanser


## Eksterne lenker
* 
*
MS «Rigel III»

**MS «Rigel III»** er en bilferge som eies av det hellasbaserte fergeselskapet Ventouris Ferries, og drives med deres tjenester ruten mellom Bari i Italia og Durres i Albania. Hun ble bygget i 1979 som «Turella» av Wärtsilä Åbo verft i Finland for SF Linje og for bruk i Viking Lines trafikk. I 1988 ble hun solgt til Stena Line, og blir omdøpt til «Stena Nordica». I 1996 ble hun overført til Lion Ferry og ble omdøpt til «Lion King». I 1998 ble hun solgt til Tallink og omdøpt «Fantaasia». Som «Fantaasia» seilte hun også på kontrakt for Algérie Ferries, Comanav og Kystlink i årene 2005-2008. Etter slutten av hennes charter til Kystlink i 2008 kjøpte det sistnevnte selskap henne, og omdøpte henne «Kongshavn». Etter at Kystlink gikk konkurs i slutten av 2008 gikk hun i opplag inntil hun ble solgt til  Blue Line International i 2010 hvor hun gikk i rute mellom Split i Kroatia og Ancona i Italia, de eide henne frem til Ventouris Ferries fra Hellas kjøpte henne i 2017.

## Historie
MS «Stena Nordica» trafikkerte i åtte år ruten Moss (Norge) - Fredrikshavn (Danmark) - Göteborg (Sverige).
Turellas søsterskip heter MS «Rosella».

## Bildegalleri
 
Fil:Stena Nordica (1979) 001.jpg|
Fil:S Fantaasia.jpg|
Fil:MS REGINA DELLA PACE.jpg


## Eksterne lenker
* 
* 
*   «Rigel III» faergelejet 
*  «Stena Nordica» Dekksplan
*  «Rigel III» Ventouris-ferries
*   «Rigel III» The ferry site
Arteche

** Arteche  ** er en kommune i provinsen Eastern Samar på Filippinene. Under folketellingen i 2000 kom man til et befolkningstall på 13&nbsp;024 i 2&nbsp;561 husstander.

## Barangayer
*Arteche er inndelt i 20 barangayer per 30. september 2019.

## Referanser




## Eksterne lenker
* 2000 Philippine Census Information
Mitsubishi Lancer

**Mitsubishi Lancer** er en familiebil bygget av Mitsubishi Motors. Den er kjent som både **Colt Lancer**, **[[Dodge Colt|Dodge/Plymouth Colt]]**, **Chrysler Valiant Lancer**, **Chrysler Lancer**, **[[Eagle Summit]]**, **Hindustan Lancer**, **[[Soueast Motors|Soueast]] Lioncel**, **[[Mitsubishi Carisma]]** og **[[Mitsubishi Mirage]]** i forskjellige land og forskjellige år, og vil bli solgt under navnet **Galant Fortis** i sitt hjemmemarked fra 2007. Den har også blitt solgt som **Lancer Fortis** i Taiwan med et annet design sammenlignet med Galant Fortis fra 15. september, 2007. 	

Siden lanseringen i 1973 har det blitt solgt over seks millioner eksemplarer.

## Referanser
Karabanovo

**Karabanovo** (russisk: Карабаново) er en by i Vladimir oblast i Russland. Den ligger ved elva Seraja (ei sideelv til Sjerna, i Kljazmas nedslagsfelt), rundt 110&nbsp;km vest for Vladimir. 

Den ble grunnlagt i 1846 som en landsby. Navnet kommer av de tidligere storgodseierne, som het Karabanovykh. Bystatus ble innvilget i 1938. 

Byens viktigste næringsvei er bomullsindustri.

## Demografi
Befolkningsutvikling:
:

## Referanser


## Eksterne lenker
*
Sondeernæring

**Sondeernæring** (enteral ernæring) er ernæringsmetode som går ut på at pasienten får flytende næringsstoff og væske tilført via sonde direkte til magesekken eller til tynntarmen.  

Sondeernæring brukes til pasienter som har en fungerende mage-tarm-kanal men som av ulike årsaker ikke klarer å dekke ernæringsbehovet selv. Sondeernæring kan brukes som fullernæring og dekke hele pasientens ernæringsbehov. Sondeløsninger inneholder alle nødvendige næringsstoffer, den kan derfor brukes som eneste næring over lang tid uten behov for annen mat. Sondeernæring kan også brukes som et supplement i tillegg til annen kost ved behov. 

For kortvarig sondeernæring brukes vanligvis nasogastrisk sonde, gjennom nesen og ned til magesekken. Ved behov for langvarig sondeernæring foretrekkes perkutan endoskopisk gastrostomi (PEG). 

## Referanser
Kommunikasjonskontroll

**Kommunikasjonskontroll** er en målrettet, og vanligvis mer eller mindre varig, avlytting eller sporing av en mistenkt persons kommunikasjon over telefon eller internett. 

Den vanligste metoden for kommunikasjonskontroll er telefonavlytting av en bestemt telefonabonnent, men også soneavlytting av telefoni-trafikken i et område er aktuelt – f.eks all telefoni inn og ut av en bygning. Dessuten kan e-post og surfing på internett registreres regelmessig ved å avlese IP-adresse for avsender og mottaker av datatrafikken.

Forskjellen på kommunikasjonskontroll og f.eks datalagring eller oppretting av mobilregulert sone, er at kommunikasjonskontroll iverksettes når man har en spesifikk mistanke mot en bestemt person (abonnent). Datalagring og mobilregulert sone er en målrettet men bredere lagring, sporing eller identifisering av kommunikasjonen til en større gruppe mennesker i et visst område, med henblikk på å søke etter mistenkelig trafikk blant denne gruppen av mennesker hvor de fleste av dem ikke er mistenkt på noe vis.

## Kommunikasjonskontroll i Norge
I Norge trenger Politiet rettslig kjennelse for å iverksette kommunikasjonskontroll, mens mobilregulert sone kan opprettes uten rettslig kjennelse, og datalagring nå innføres i Europa som en generell lagring av trafikkdata fra alle telekunder uavhengig av mistanke (gjennom datalagringsdirektivet).

## Referanser


## Se også
*Tyvlytting
*Kontrollutvalget for kommunikasjonskontroll
*Politiets sikkerhetstjeneste
Nasserisme

**Nasserisme** er en arabernasjonalistisk og antiimperalistisk ideologi, basert på Egypts president Gamal Abdel Nassers tenkning og karisma. Nasserismen fikk stor innflytelse på panarabisk politikk etter Suezkrisen i 1956, da araberverdenen oppfattet Israel som brohode for vestmaktene. Nasserismen var moderat islamsk og sosialistisk inspirert.

## Referanser


## Se også
*Den forente arabiske republikk
Terje Granmo

**Terje Bremnes Granmo** (født 1950) er en norsk tidligere politiker (Ap). Han var ordfører i Malvik kommune fra 2007 til 2015, gjennom et rødgrønt samarbeid med Sosialistisk Venstreparti og Senterpartiet hvor sistnevnte hadde varaordføreren. Granmo ble valgt på 15. plass som Stortingskandidat til Stortingsvalget 2025 for Sør-Trøndelag. Granmo er leder for Hommelvik Pensjonistforening og har et engasjement som veileder i Pensjonistforbundet.

## Eksterne lenker
* Politikk – Malvik kommune
* Malvik Arbeiderparti
Kurlovo

**Kurlovo** (russisk: Курлово) er en by i Vladimir oblast i Russland. Den ligger rundt 80&nbsp;km sør for Vladimir.

Kurlovo ble grunnlagt i 1811 som en bosetning ved en glassfabrikk. Den fikk status som bymessig bosetning i 1927, og fikk innvilget bystatus i 1998.

## Demografi
Befolkningsutvikling:
:

## Referanser


## Eksterne lenker
*
Agnes Moxnes

**Agnes Moxnes** (født 1954) er en norsk kulturjournalist og programleder. Hun var ansatt i NRK i 35 år, hvorav de siste ti som kulturkommentator. 

Moxnes vokste opp i Åfjord på Fosenhalvøya i Trøndelag. Familien flyttet til Oslo da hun var 14 år. Hun har en cand. mag. med historie, norsk og litteraturvitenskap ved Universitetet i Oslo.

Hun startet karrieren som sommervikar i Adresseavisen i 1981. Deretter var hun i Nationen (1982–1987), før hun ble ansatt i NRK. Hun jobber med radio og ledet blant annet magasinet *[[Kulturbeitet]]* i ti år og deretter *[[Kulturnytt (radioprogram)|Kulturnytt]]*. Fra 2011 til 2021 var hun NRKs kulturkommentator. 

Agnes Moxnes mottok Lytterprisen i 2005.

## Privatliv
Moxnes er datter til Sp-politiker Einar Moxnes (1921–2006).

Hun har samboer og tre barn.

## Referanser


## Eksterne lenker
*
Maslog

**Maslog** er en kommune i provinsen Eastern Samar på Filippinene. Under folketellingen i 2000 kom man til et befolkningstall på 4&nbsp;009 i 723 husstander.

## Barangayer
Maslog er inndelt i 12 barangayer per 30. september 2019.

* Bulawan
* Carayacay
* Libertad
* Malobago
* Maputi
* Barangay 1 
* Barangay 2 
* San Miguel
* San Roque
* Tangbo
* Taytay
* Tugas

## Referanser




## Eksterne lenker
* 2000 Philippine Census Information
Short Belfast

**Short Belfast** er et britisk transportfly.

Short Belfast ble utviklet mot en kontrakt fra det britiske flyvåpenet for et tungt transportfly som kunne transportere tungt materiell over store distanser, og når flyet ble tatt i bruk i januar 1966 var det det største flyet det britiske flyvåpenet noensinne hadde hatt i tjeneste. Belfast ble tatt ut av tjeneste i 1976 allerede, men fem fly ble solgt til den sivile operatøren HeavyLift som begynte å ta de i bruk i 1980.

## Spesifikasjoner

## Eksterne lenker
* Short Belfast
Hernani

** Hernani** er en kommune i provinsen Eastern Samar på Filippinene. Ved folketellingen i 2000 kom man til et befolkningstall på 7&nbsp;642 i 1&nbsp;412 husstander.

## Barangayer
Hernani er inndelt i 13 barangayer per 30. september 2019.

* Barangay 1
* Barangay 2
* Barangay 3
* Barangay 4
* Batang
* Canciledes
* Carmen
* Garawon
* Nagaja
* Padang
* San Miguel
* San Isidro
* Cacatmonan

## Referanser




## Eksterne lenker
* 2000 Philippine Census Information
Finn Arnesen (jurist)

**Finn Arnesen** (født 4. august 1962) er en norsk jurist, og professor i europarett ved Universitetet i Oslo. Han var fra 12. september 2011 til 29. februar 2012 konstituert høyesterettsdommer.

Han ble cand.jur. i 1989, og dr.juris. i 1996. Fra 1998 har han vært ansatt som professor i rettsvitenskap ved Senter for europarett. Fra 1997 til 2002 ledet Arnesen dette senteret. Fra 2004 til 2009 var han studiedekan ved det juridiske fakultet. I årene 2002-03 var Arnesen advokat i Thommessen, Krefting, Greve, Lund i Oslo. Fra 1997 til 2001 var han medlem av Klagenemnda for petroleumsskatt. Han har siden 2006 sittet i klagenemda til Verdipapirsentralen. Fra 2010 (frem til 2013) sitter han i utvalget for statens garantiinntekt for kunstnere. 

Arnesen arbeider særlig med EU- og EØS-rett, og spørsmål i skjæringsfeltet mellom EØS-rett og norsk rett. Han er en mye brukt foreleser, utreder og forsker på dette fagfeltet.
 
Mellom 2004 og 2005 var Arnesen leder for utvalget som la frem NOU 2005:13 om forvalterregistrering av aksjer i norske selskaper. 

Finn Arnesen er sønn av høyesterettsadvokat Finn Arnesen jr. (1934–2012) og Anne Benedicte Cappelen. Hans far var sønn av høyesterettsadvokat Finn Arnesen sr. (1901–75) som blant annet var medlem av «Fleischer-kommisjonen».

## Referanser


## Eksterne lenker
* 
* UiO-side om Finn Arnesen
*
NM i ishockey 1971

**[[Norgesmesterskapet i ishockey for menn|NM i ishockey]] 1971** var det 32. norgesmesterskapet i ishockey. 

 vant sitt tiende norgesmesterskap etter seier i gruppespillet.

## 1. divisjon [[1. divisjon ishockey for menn 1970/71|1970/71]]

## Kilder
* Einar Munthe-Kaas (red.) *Sportsboken 1971*, s. 54. Norsk Kunstforlag.
* Championnat de Norvège 1970/71
Datalagring

**Datalagring** er lagring av elektroniske data, normalt brukt om lagring av trafikkdata fra elektronisk kommunikasjon (telefoni, e-post, internettrafikk). I 2006 vedtok EU et direktiv – datalagringsdirektivet – som pålegger medlemslandene og EØS-landene å implementere obligatorisk lagring av nærmere angitte trafikkdata fra landenes tele- og internettilbydere. 

Teleselskapene lagrer idag i ulik grad og varighet trafikkdata for faktureringsformål – dataene beviser at trafikken har funnet sted i tilfelle tvist om faktura. Når Norge implementerer datalagringsdirektivet i norsk rett, vil dataene lagres i 6 måneder for å kunne stilles til disposisjon for Politiet for etterforskningsformål. 

## Referanser
NM i ishockey 1975

**[[Norgesmesterskapet i ishockey for menn|NM i ishockey]] 1975** var det 36. norgesmesterskapet i ishockey. 

 vant sitt første norgesmesterskap etter seier i sluttspillsgruppespillet.

## Tabellen
:*Se [[1. divisjon ishockey for menn 1974/75]] for hele seriespillet*

## Kilder
* Einar Munthe-Kaas (red.) *Sportsboken 1975*, s. 239. Dreyer Bok. ISBN 82-7096-022-5.
NM i ishockey 2002

**[[Norgesmesterskapet i ishockey for menn|NM i ishockey]] 2002** var det 63. norgesmesterskapet i ishockey. 

 vant sitt tredje norgesmesterskap etter å ha vunnet finalen 3&ndash;2 i kamper mot .

## [[Eliteserien i ishockey for menn 2001/02|Eliteserien 2001/02]]

## Sluttspillet

## Sluttspill

* Storhamar-Sparta 4-2, 7-1
* Lillehammer-Trondheim 4-1, 4-5 (ef), 4-1
;Semifinaler:
* Frisk-Lillehammer 6-0, 5-4 (ef), 10-1
* Vålerengen-Storhamar 5-4, 0-4, 3-7, 1-2
;Finale:
* Frisk-Storhamar 2-1, 1-5, 7-2, 1-3, 1-0
Philadelphia University

** Philadelphia University** er et privat, ikke-kommersielt universitet i Philadelphia i delstaten Pennsylvania, USA. Det ble opprettet i 1884 for å styrke utdanningen knyttet til tekstilindustrien i USA.

Enhetene ved skolen omfatter:
* School of Architecture 
* School of Business Administration 
* School of Science and Health 
* School of Engineering and Textiles 
* School of Liberal Arts 
* School of Design and Media

Ved universitetet var det 3&nbsp;256 studenter og 412 vitenskapelig ansatte i 2006, og dermed plasserte universitetet seg blant de læresteder i USA med høyest lærertetthet. Samme året var skolepengene US$ 23&nbsp;818 for alle studenter. Studiene gis opp til doktorgradsnivå.

## Eksterne lenker
*
Borongan

**Borongan City** er en by i provinsen Eastern Samar på Filippinene. Ved folketellingen i 2000 kom man til et befolkningstall på 55&nbsp;141 i 10&nbsp;699 husstander.

## Barangayer
Borongan City er inndelt i 61 barangayer per 30. september 2019.

## Referanser




## Eksterne lenker
* 
* 2000 Philippine Census Information
Martin Diesen

**Martin Diesen** (født 15. juli 1982 på Slependen i Bærum) er en norsk sanger, låtskriver og vokalist i bandene Inglow, Johnny Singalong og The Hitmen. Han er også vokalist i NEED Music. 

## Historie
Diesen ble med i Inglow i 2002, istedenfor Yashar Alousha. Han sang også på Erik og Kriss-sangene *[[Ut mot havet (Erik og Kriss)|Ut mot havet]]* i 2009 og *Etter regnet* i 2011. I 2008 lå Inglows «As I Am» på VG-lista Topp 20 i seks uker og Diesen fikk intervjue Billy Talent for TV-kanalen TVNorge under Norwegian Wood 08. I 2009 lå Inglows «Remember» tre uker på hitlistene og Diesen sang på DJ Antoines singel «In My Dreams». I 2010 var han med på TV 2s *[[Det store korslaget]]* som solist på Team Tuva fra Asker. 

«Etter regnet» fra Erik og Kriss’ album *[[Back to Business]]* solgte i 2011 til 4 ganger platina og lå 13 uker på VG-lista Topp 20. Diesen opptrådte i 2011 på VG-lista Topp 20 showet på Rådhusplassen og *[[Allsang på Grensen]]*. I 2012 var han deltager på Norges første sesong av *[[The Voice – Norges beste stemme|The Voice]]* på TV 2 på Hanne Sørvaags lag og ble vokalist i The Hitmen. «Etter regnet» ble kåret til årets hit på NRJ Music Awards.

I 2013 ga Inglow ut sitt andre album "INGLOW"

I 2014 ga han ut sangen "Til solen går ned" med den norske artisten CHIM. "Til solen går ned" har nesten 2 millioner streams på Spotify.

I 2016 ble han medlem av event-kollektivet Play Agency og etter to år, og utallige konserter, gikk han i 2018 over til NEED Music.

## Utgivelser
### Album
* *Womb* – Inglow (EP 2001 demo)
* *Eclipse* – Inglow (EP 2003 Vineyard Studios)
* *The End of Yesterday* – Inglow (EP 2004 Lost Records/SRC Productions)
* *Till Deaf Do Us Part* – Inglow (CD 2007 MTG MUSIC)
*"INGLOW" - Inglow (CD 2013 Indie Recordings / Rough Trade)

### Singler og Musikkvideoer
* Better (2002) – fra Inglow, *Eclipse* (EP 2003 Vineyard Studios)
* Blended Sherry (2004) – fra Inglow, *The End Of Yesterday* (EP 2004 Lost Records/SRC Productions)
* «Not for Sale» (2007) – fra Inglow, *Till Deaf Do Us Part* (CD 2007 MTG MUSIC)
* «Monstrum» (2007) – fra Inglow, *Till Deaf Do Us Part* (CD 2007 MTG MUSIC)
* «As I Am» (2008) – fra Inglow, *Till Deaf Do Us Part* (CD 2007 MTG MUSIC)
* «Ut mot havet» (2009) – fra Erik og Kriss, *[[Verden vil bedras]]* (CD 2009 MTG MUSIC)
* «Remember» – Inglow (2009 MTG MUSIC)
* «In My Dreams» 2009 – fra  DJ Antoine «2009» (CD 2009)
* «Etter Regnet» (2011) – fra Erik og Kriss *[[Back to Business]]* (CD 2011 MTG MUSIC)
* «Free Fallin’» – Inglow (Musikkvideo 2012)
*"Til solen går ned" (2014) - CHIM 

## Referanser
Universidad Politécnica de Puerto Rico

**Universidad Politécnica de Puerto Rico** (engelsk: *Polytechnic University of Puerto Rico*), på spansk også kalt **La Poly**, er et privat, ikke-kommersielt, teknisk universitet i Hato Rey like ved San Juan i Puerto Rico. Det er også campuser i Miami og Orlando i Florida.

Det ble opprettet i 1966 og utdanner spesielt ingeniører i USA og Puerto Rico. Studentene er i hovedsak *hispanics*, det vil si har bakgrunn fra innvandrere fra Spania og Latin-Amerika. Om lag 40% av ingeniørene i øystaten Puerto Rico har studert ved *La Poly*. I Florida kalles universitetsvirksomheten Polytechnic University of the Americas, eller bare *Polytecnic*.

Ved universitetet var det 5.844 studenter og 300 vitenskapelig ansatte i 2006, og samme året var skolepengene US$ 6.033 for alle studenter. Studiene gis opp til mastergradsnivå.

## Referanser


## Eksterne lenker
* 
* PUPR Miami Campus
* PUPR Orlando Campus
Highlandponni

**Highlandponni** er en type ponni med opphav fra Skottland. Den ble opprinnelig brukt til gårdsarbeid og rådyr jakt, men nå brukes den til turridning og kjøring.

Den har et godlynt og rolig temperament, men er litt for stor og bred til en liten rytter. Den er rundt 132–147 cm høy.

Den kan være avleker skimmer, blakk, brun, eller svart. Den kan ha ål (svart stripe over ryggen) og sebrastriper på bena. Den kan ikke ha hvite avtegn bortsett fra stjerne eller fnugg i pannen.

## Eksterne lenker
*
Presidentvalget på Island 2008

**Presidentvalget på Island 2008** var planlagt på Island 28. juni 2008. 

Den sittende presidenten Ólafur Ragnar Grimsson, først valgt i 1996, sa i sin nyttårstale at han ville stille for en fjerde periode. Ástþór Magnússon, som tapte valgene i 1996 og 2004, har sagt at ikke stiller igjen.

Ingen motkandidater meldte seg innen fristen 24. mai 2008 og Grimssons fjerde presidentperiode ble derfor vunnet uten konkurranse. Han ble edsvoren 1. august 2008. 

## Referanser
Dalesponni

**Dalesponnien** er rolige og er nesten alltid svart. Rasen kommer fra Northumberland, Durham og Nord-Yorshire. Den ble opprinelig brukt til kløv(bar bly ned fra gruver i åsene). Idag blir den mest brukt til kjøring, men det går fint an og ri dem. Dei kan bli ca. 147 cm høye. Dens rette skuldre og høye knebevegelser gjør at den passer bedre til kjøring enn ridning.
Geir Jensen (keramiker)

**Geir Henning Jensen** (født 28. september 1954 i Stavanger) er en norsk keramiker. Han er utdannet ved Kunstakademiet i Trondheim. Jensen er innkjøpt av Tønsberg Politikammer, Vestfold Fylke, Sør-Trøndelag Fylke, Larvik kommune og Namsos Fylkesgalleri. Han har også utsmykninger ved Kysthospitalet i Stavern, Sandefjord Kulturhus Hjertnes, Skagerak Kraft i Sandefjord, Rikstrygdeverket i Oslo og Sentralsykehuset i Vestfold. Jensen har drevet eget verksted i Stavern siden 1979.

## Referanser


## Eksterne lenker
*
Dartmoorponni

**Dartmoorponnien** er en liten ponnirase som kommer fra Dartmoor i England. Den brukes til ridning og kjøring, og kan bli opptil 127 cm høy til manken. Den har vanligvis et vennlig gemytt og er en mye brukt rideponni til barn.

## Eksterne lenker
*
Dia Psalma

**Dia Psalma** er et svensk rock/moll-punkband med røtter i Strängnäs. Bandet ble grunnlagt av tidligere medlemmer i punkbandet Strebers som startet 1985 og gikk en tid under navnet Sixguns. Låter som «Tro rätt, tro fel», «Emelie», «Luft» og «Den som spar» er kanskje Dia Psalmas fremste.

## Historie
Dia Psalma ble grunnlagt rett etter at Johnny Rydh, trommis i Strebers, omkom i en bilulykke. Etter Rydhs død 1992, spilte Ulke (gitar), (sang) og Ztikkan (bass) inn et siste album som Strebers som fikk navnet *Till En Vän* med Solbjörn (trommemaskin) som trommis. Samme år hadde bandet en turné, men med Stipen som ny medlem i bandet ettersom Solbjörn hadde fått jobb som jazzmusiker i USA. Etter turneen bestemte de seg for å skape bandet Dia Psalma. De ga ut tre album og syv singler innen bandet ble oppløst i 1997.

Den 17. januar 2006 opplyste de at bandet skulle gjenforenes, og spilte samme året bl.a. på Peace & Love-festivalen i Borlänge, Arvikafestivalen, Hultsfredsfestivalen, Augustibuller, Arenan (Fryshuset) og Grusrocken i Virsbo. Det femte albumet, *Djupa skogen*, ble gitt ut den 10. oktober 2007. En singel, «Som man är», ble også gitt ut 7. juni. Bandet var på turné i oktober og november 2007.

## Medlemmer
*Micke «Ulke» Johansson (gitar, sang)
*Fredrik «Ztikkan» Blomberg (bass, sang)
*Stefan «Stipen» Carlsson (trommer)
*Pontus Bednarz (gitar, sang)

## Diskografi
### Album
*1994 – *[[Gryningstid]]*
*1995 – *[[Efter allt]]*
*1996 – *[[Sell Out]]* (Samlealbum)
*2006 – *[[Psamlade psalmer]]* (Samlealbum)
*2007 – *[[Djupa skogen]]*
*2009 – *[[Re voltere]]*

### Singler
*1993 – *Hon får...*
*1994 – *Stora bollar av eld*
*1994 – *Tro rätt, tro fel*
*1994 – *Balladen om lilla Elsa*
*1994 – *Noll*
*1995 – *Hundra kilo kärlek*
*1995 – *Luft*
*2007 – *[[Som man är]]*

## Eksterne lenker
* 
* 
* Strebers – Sixguns – Dia Psalma
* swipnetse: Dia Psalma
Per Hoel

**Per Ragnvald Hoel** (født 6. desember 1954 i Oslo) er en norsk bildekunstner. Han underviser i gresk på Folkeuniversitetet. Hoel har vokst opp på Island, i England, Egypt og Hellas. Han har studert fransk, statsvitenskap og sosialantropologi og har jobbet innenfor mange felt og reist i mange verdens land. Sideløpende har Hoel utviklet sitt helt egenartede kunstuttrykk. Hvert bilde er en reise i seg selv, med glede, smerte og mye sinne hånd i hånd, meditativt, formsikkert og fargesterkt. Han har vært bosatt i Stavern siden 2000.

## Eksterne lenker
* Galleri Per Hoel
Julius Freiherr von Soden

**Julius [[friherre|Freiherr]] von Soden** (født 5. februar 1846 i Ludwigsburg, død 2. februar 1921 i Tübingen) var en tysk politiker og embedsmann. Han var guvernør i Kamerun, Tysk Øst-Afrika og Togoland, og utenriksminister og kabinettsjef for kongen av Württemberg.

## Referanser


## Litteratur
* J. Reuß: «Freiherr v. Soden, Julius, Gouverneur von Kamerun und Deutsch-Ostafrika, Staatsminister des Auswärtigen, Kabinettschef». I: *Württembergischer Nekrolog für das Jahr 1921*, s. 314-325
* Edwin Henning: *Württembergische Forschungsreisende der letzten anderthalb Jahrhunderte*, 1953, s. 412f.
Thomas Percy

**Thomas Percy** (født 13. april 1729, død 30. september 1811) var biskop av Dromore i grevskapet Down i dagens Nord-Irland. Før han ble gjort til biskop var han institusjonsprest for kong Georg III av Storbritannia.  Percys fremste bidrag for ettertiden er hans *Reliques of Ancient English Poetry* (1765), en av de første store balladesamlinger og som hadde betydelig andel i fornyelsen av engelsk poesi som ble en viktig del av den romantiske bevegelsen.

## Forfatterskap
Hans første trykte verk, *Hao Kiou Choaan, or The Pleasing History* ble utgitt i 1761. Det var en meget revidert og kommentert versjon av en kinesisk roman kalt *Haoqiu zhuan* (好逑傳), men også den første utgaven av et kinesisk verk på engelsk. Det påfølgende året utga han i to bind essayer om Kina, hovedsakelig oversettelser, kalt for *Miscellaneous Pieces Relating to the Chinese.* Han håpet i 1763 møte det samme litterære markedet som James Macphersons *Ossian* hadde skapt med sitt *Five Pieces of Runic Poetry from Icelandic* som han fritt og relativt uavhengig «oversatte» og «forbedret» fra islandsk. Det samme året redigerte han også Henry Howard, jarl av Surreys dikt med et essay om tidlige blankvers, oversatte Salomos *[[Høysangen]]* og utga en nøkkel til *[[Det nye testamente]]*. Deretter kom hans *Northern Antiquities* (1770), igjen om eldre norrøn kultur, var en oversettelse fra fransk av Paul Henri Mallet om «de gamle skandinaver». Hans utgave av «husboken» for jarlen av Northumberland hadde den omstendelige tittelen *The Regulations and Establishment of the Household of Henry Algernon Percy, the Fifth Earl of Northumberland, at his Castles of Wresill and Lekinfield in Yorkshire. Begun anno domini M.DXII* (1770). Den er av stor verdi for dens illustrasjoner av hjemlig liv i England for denne perioden.

Disse verkene er dog av liten verdi sammenlignet med hans *Reliques of Ancient English Poetry* (1765). På 1760-tallet fikk han tak i et manuskript med ballader *(Percy Folio)* fra en kilde i  Northumberland. Han hadde i tankene å skrive historien til Percy-familien (hertugene av Northumberland), og søkte etter eldre materiale av lokal interesse. Han kom over eldre fortellinger fra området rundt Alnwick, slektshjemmet til Percyfamilien og fant således flere ballader. Han var en venn av Samuel Johnson, Joseph og Thomas Warton, og James Boswell. I 1764 oppmuntret doktor Johnson og andre ham til å bevare poesien han hadde kommet over. Percy skrev av balladene fra manuskriptet og søkte også etter flere ballader i området, også ved grenseområdene til Skottland. I 1765 utga han sin bok og den ble en stor suksess. *Reliques of Ancient English Poetry* inspirerte ikke bare Robert Burns, men også William Wordsworth og Samuel Taylor Coleridges felles *Lyrical Ballads* i 1798.

## Referanser


## Eksterne lenker
* Percy Library  ved Queen's University Belfast
* Bishop Percys House, Bridgnorth
Queer as Folk (UK)

***Queer as Folk*** er en britisk dramaserie som gikk på Channel 4 fra 1999 til 2000. Serien utspiller seg i Manchester, og handler tre homofile menn.

Serien ble sendt første gang på norsk TV i 2001, da NRK2 viste den. På norsk ble den kalt *Skeive venner*. Det er spilt inn to sesonger.

## Handling
Hovedpersonene er Stuart Allen Jones (spilt av Aidan Gillen) som er svært seksuelt aktiv. Hans mangeårige venn Vince Tyler (spilt av Craig Kelly) er forelsket i Stuart, men har mindre hell i hans ulike forhold. 15 år gamle Nathan Maloney (spilt av Charlie Hunnam) er ny i det homofile miljøet, men mangler ikke selvtillit av den grunn. Stuart besitter en iboende kraft, som gjør ham i stand til å bøye alt etter hans vilje. Han ødelegger en bil som tilhører vennen Alexanders antagonistiske mor. Stuart inviterer Vinces kvinnelige kollega, som er forelsket i Vince, til Vinces bursdagsfest og introduserer deretter kjæresten til Vince for henne.

Når Stuart blir tilbudt en prøvekjøring av en jeep, av en bil-selger som kommer med noen homofobiske kommentarer, kjører Stuart bilen rett gjennom det store vinduet til forretningen deres. I den andre sesongen blir tonen litt mer alvorlig, og hovedpersonene må ta vanskelige valg angående deres egen fremtid. Et tilbakevendende tema gjennom hele TV-serien er hvor opptatt Vince er av Doctor Who, med forskjellige scener fra den klassiske serien som dukker opp i løpet av serien.

## Skuespillere
* Aidan Gillen som Stuart Alan Jones.
* Craig Kelly som Vince Tyler.
* Charlie Hunnam som Nathan Maloney, en 15 år gammel rebell
* Denise Black som Hazel Tyler. Moren til Vince.
* Andy Devine som Bernard Thomas.
* Jason Merrells som Phil Delaney. En nær venn av Vince og Stuart
* Esther Hall som Romey Sullivan. Resultat av at Stuart donerte sæd
* Saira Todd som Lisa Levene. Romeys partner
* Carla Henry som Donna Clark. Nathans beste venn.
* Ben Maguire som Christian Hobbs. En arrogant klasse-kamerat av Nathan og Donna
* Alison Burrows som Sandra Docherty. Stuarts assistent.
* Caroline Pegg som Rosalie Cotter; en av Vinces med-arbeidere.
* Caroline O'Neill som Janice Maloney. Moren til Nathan.
* Antony Cotton som Alexander Perry. En flamboyant venn av Vince og Stuart
* Peter O'Brien som Cameron Roberts. Phils regnskapsfører, som begynner et forhold med Vince.
* Jonathon Natynczyk som Dazz Collinson. En bartender som hadde et kort forhold med Nathan.
* Maria Doyle Kennedy som Marie Jones Threepwood. Søsteren til Stuart.

## Eksterne lenker
*
Pereira (Colombia)

**Pereira** er en by i Colombia. Byen ligger nesten 1480 meter over havet. Innbyggertallet er på rundt 576&nbsp;000. I Pereira er det mange universiteter og høyskoler.
Bladfingergekkoer

**Bladfingergekkoer** er en slekt av gekkoer, som er utbredt i Amerika nord til det sørlige USA. De har tær med skinnlapper som kan minne om blader.

Tidligere ble også mange gekkoer i andre verdensdeler med lignende tær regnet til *Phyllodactylus*. De er nå flyttet til andre slekter, som *Afrogecko*, *Cryptactites* og *Goggia* i det sørlige Afrika, *[[Euleptes]]* i Europa, *Dixonius* i Sørøst-Asia, *Christinus* i Australia, *Haemodracon* på Sokotra, og *Matoatoa* på Madagaskar.

Genetiske undersøkelser viser at *Phyllodactylus* tilhører en forholdsvis basal gruppe innenfor gekkoene. Andre medlemmer av denne gruppen er de søramerikanske slektene *Thecadactylus*, *Phyllopezus*, *Homonota* og *[[Gymnodactylus]]*. I den gamle verden tilhører *[[Tarentola]]*, *[[Ptyodactylus]]*, *Haemodracon* og *Assacus* den samme gruppen.

## Referanser



## Eksterne lenker
*